Държавен вестник, бр. 74, 2024 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  74
на защита, помощ и подкрепа на лица, по­
страдали от домашно насилие или в риск, и 
специализирани програми за преодоляване 
на агресията и справяне с гнева за извърши­
тели на домашно насилие и я представя на 
Националния съвет за одобрение.
Чл. 15. (1) За финансиране на проектите 
могат да кандидатстват юридически лица, 
които осъществяват дейности по превенция 
и защита на лица, пострадали от домашно 
насилие или в риск.
(2) Кандидатите по ал. 1 могат да участват 
самостоятелно или в партньорска организа­
ция. Партньорствата, създадени за целите 
на финансирането, не е необходимо да бъдат 
регистрирани.
(3) Не се допускат до участие в конкурса 
кандидати:
1. които са обявени в несъстоятелност или 
които се намират в процедура по несъстоя­
телност или ликвидация;
2. представляващите лица на които са при­
влечени като обвиняеми или са подсъдими 
за умишлено престъпление от общ характер;
3. предложили проекти, които следва да 
бъдат финансирани на друго основание със 
средства от държавния бюджет, от бюджетите 
на общините и/или от други средства от ев­
ропейски структурни инвестиционни фондове 
за същите дейности;
4. които имат прекратени договори по тяхна 
вина от предходно финансиране по реда на 
тази глава;
5. които имат публични задължения с 
изключение на задълженията по невлезли в 
сила актове, както и разсрочени, отсрочени 
или обезпечени задължения;
6. които са предоставили невярна инфор­
мация в хода на процедурата;
7. които са свързани лица по смисъла на 
§ 1, т. 4 от допълнителните разпоредби на 
закона с член на Националния съвет.
Чл. 16. (1) Министър-председателят или 
упълномощено от него длъжностно лице 
обявява със заповед конкурс за финансиране 
на проекти за превенция и защита от домаш­
ното насилие.
(2) В заповедта се определят началната и 
крайната дата за подаване на формуляра за 
кандидатстване, както и мястото на подава­
нето на формуляра за кандидатстване.
(3) Със заповедта по ал. 1 се утвърждават:
1. насоки за кандидатстване;
2. формуляр за кандидатстване;
3. методика за оценяване на проектите;
4. насоки за отчитане на проектите;
5. проект на договор за финансиране.
(4) В насоките по ал. 3, т. 1 се посочват 
общата сума за финансирането на проектни­
те предложения, описание на процедурата, 
критерии за допустимост на кандидатите и 
критерии за допустимост на разходите, допус­
тими дейности за финансиране, целеви групи, 
срок за подаване на проектните предложения 
и максималният размер на сумата за финан­
сиране на отделен проект.
(5) С методиката по ал. 3, т. 3 се оценяват 
съответствието на проекта с насоките по 
ал. 3, т. 1, ефективността на предложените 
дейности за изпълнение и устойчивост на 
резултатите, капацитет на юридическото лице 
за изпълнение на проекта и съответствие на 
предложения бюджет с планираните разходи 
и предложените дейности.
(6) Насоките по ал. 3, т. 4 съдържат обща 
информация, подробен междинен/оконча­
телен отчет за изпълнението на проекта, 
информация за вида услуги, които могат да 
ползват пострадалите лица и извършителите 
на домашно насилие, междинен/окончателен 
отчет на разходите по проекта и междинно/
окончателно искане за плащане.
(7) Договорът по ал. 3, т. 5 съдържа най-
малко следните реквизити:
1. предмет, който включва подлежащите 
на финансиране дейности, конкретни цели 
и задачи на проекта, очаквани резултати и 
въздействие върху целевите групи;
2. права и задължения на страните;
3. финансови условия – общ размер на пре­
доставеното финансиране, условия и график 
за изплащане на средствата, допустими и не­
допустими разходи, начин на възстановяване 
на неизразходваните средства;
4. контрол и отчетност – времеви рамки 
за представяне на междинни и окончателни 
отчети, изисквания за съдържанието на от­
четите (описание на дейностите, финансов 
отчет, анализ на постигнатите резултати), 
процедура за одобрение на отчетите, проце­
дури за проверка и одит на място;
5. санкции и прекратяване на догово­
ра – основания за прекратяване на договора 
(неспазване на условията, нецелево използ­
ване на средствата, предоставяне на невярна 
информация), процедура за възстановяване 
на средствата при прекратяване на договора, 
санкции за неизпълнение на договорните 
задължения;
6. други условия – по преценка на страните.
(8) Заповедта за обявяване на конкурса и 
утвърдените по ал. 3 документи се публикуват 
на интернет страницата на Националния съвет.
Чл. 17. (1) За участие в конкурса кандида­
тите подават в Секретариата на Националния 
съвет формуляр за кандидатстване.
(2) Формулярът по ал. 1 съдържа:
1. основна информация за кандидата:
а) наименование;
б) ЕИК по БУЛСТАТ;
в) адрес за кореспонденция, телефон и 
електронен адрес;
г) лица, представляващи кандидата по 
учредителен акт;